proxectonos/corpus_dominio_legal_administrativo_tmp huggingface dataset:
RESOLUCIÓN do 3 de setembro de 2009, da Secretaría Xeral da Emigración, pola que se fai pública a convocatoria e a orde do día da reunión do IX Pleno do Consello de Comunidades Galegas.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/09/2009

En cumprimento do establecido no artigo 4 do Decreto 4/1987, do 8 de xaneiro, polo que se aproba o Regulamento de organización e funcionamento do Consello de Comunidades Galegas, modificado polo Decreto 195/1991, do 30 de maio, coa conformidade do presidente da Xunta de Galicia,
DISPOÑO:
A publicación da convocatoria e a orde do día da preceptiva sesión do Pleno do Consello de Comunidades Galegas, que terá lugar os días 7 e 8 de decembro de 2009 no Hotel Radisson Victoria Plaza, 759, Plaza de la Independencia s/n, Montevideo, República Oriental do Uruguai.
Santiago de Compostela, 3 de setembro de 2009.
J. Santiago Camba Bouzas
Secretario xeral da Emigración
ANEXO
Orde do día da convocatoria da sesión do IX Pleno do Consello de Comunidades Galegas, que terá lugar os días 7 e 8 de decembro de 2009 no Hotel Radisson Victoria Plaza, 759, Plaza de la Independencia s/n, Montevideo, República Oriental do Uruguai.
1. Constitución do Pleno e apertura das sesións.
2. Exposición das liñas de actuación da Secretaría Xeral da Emigración.
3. Exposición dos textos dos relatorios establecidos pola Comisión Delegada na súa última reunión.
4. Estudo de relatorios e comunicacións presentados en comisións de traballo e preparación de conclusións.
5. Elección dos membros da Comisión Delegada para o trienio 2010-2012.
6. Sesión plenaria con lectura de conclusións definitivas, rolda de intervencións libres, proclamación de membros da Comisión Delegada e clausura de actos do Pleno.
RESOLUCIÓN do 12 de agosto de 2009, da Dirección Xeral de Mobilidade, pola que se establece o servizo de transporte regular temporal a lugares de lecer para a ruta Guntín-Lugo, e pola que se abre un prazo para presentar solicitudes de autorización para a prestación do servizo.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 01/09/2009

Antecedentes.
Primeiro.-A Consellería de Medio Ambiente, Territorio e Infraestruturas (anteriormente denominada Consellería de Política Territorial, Obras Públicas e Transportes), por medio da Orde do 25 de febreiro de 2009, estableceu as bases reguladoras e convocou as subvencións para o establecemento de servizos de transporte público nocturno a lugares de lecer baixo a marca NoiteBús.
Segundo.-De conformidade co disposto na dita orde e no Decreto 80/2005, do 31 de marzo, polo que se regulan os servizos de transporte público a lugares de lecer (en diante o Decreto), Autos López Amor, S.L. presentou solicitude de establecemento do servizo para a ruta Guntín-Lugo ante o Servizo Provincial de Transportes (actualmente Servizo de Mobilidade).
Terceiro.-Unha vez examinada a solicitude, de conformidade co artigo 6.2º do Decreto, o servizo provincial (Servizo de Mobilidade) elevou proposta estimatoria sobre o establecemento do servizo ao director xeral de Mobilidade.
Fundamentos xurídicos.
Único.-Segundo o artigo 103 do Real decreto 1211/1990, do 28 de setembro, polo que se aproba o regulamento da Lei de ordenación de transportes terrestres, e o artigo 6 do Decreto, a prestación de servizos de transporte regular temporal a lugares de lecer requirirá un acordo previo de establecemento do servizo, e corresponderalle ao titular da Dirección Xeral de Mobilidade ditar resolución expresa ao respecto.
En consecuencia e vista a normativa aplicable, resolvo estimar a solicitude de establecemento do servizo de transporte regular temporal a lugares de lecer para a ruta Guntín-Lugo nos termos establecidos no anexo e, de acordo co establecido no artigo 6.3º do Decreto, habilítase un prazo de 20 días hábiles, contados a partir do día seguinte da publicación desta resolución no DOG, para que os empresarios de transportes poidan presentar solicitude de autorización do servizo. Para estes efectos deberán achegar a documentación que se relaciona no artigo 6.1º do devandito Decreto.
Santiago de Compostela, 12 de agosto de 2009.
Miguel Rodríguez Bugarín
Director xeral de Mobilidade
ANEXO
Datos do servizo
Ruta: Guntín-Lugo.
Paradas: Guntín, Veiga, Picato, Calde, Lugo.
Horarios:
Ida: 23.30 h.
Volta: 6.00 h.
Quilómetros totais do servizo: 40.
Calendario de prestación do servizo:
2009: 5/9, 12/9, 19/9, 26/9, 3/10, 10/10, 17/10, 24/10, 31/10, 7/11, 14/11, 21/11, 28/11, 5/12, 12/12, 19/12, 26/12.
2010: 2/1, 9/1, 16/1, 23/1, 30/1, 6/2, 13/2, 20/2, 27/2, 6/3, 13/3, 20/3, 27/3, 3/4, 10/4, 17/4, 24/4, 1/5, 8/5, 15/5, 22/5, 29/5, 5/6, 12/6, 19/6, 26/6.
Número mínimo de prazas: 25.
RESOLUCIÓN do 12 de agosto de 2009, da Dirección Xeral de Mobilidade, pola que se establece o servizo de transporte regular temporal a lugares de lecer para a ruta Monforte de Lemos-Ourense, e pola que se abre un prazo para presentar solicitudes de autorización para a prestación do servizo.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 01/09/2009

Antecedentes.
Primeiro.-A Consellería de Medio Ambiente, Territorio e Infraestruturas (anteriormente denominada Consellería de Política Territorial, Obras Públicas e Transportes), por medio da Orde do 25 de febreiro de 2009, estableceu as bases reguladoras e convocou as subvencións para o establecemento de servizos de transporte público nocturno a lugares de lecer baixo a marca NoiteBús.
Segundo.-De conformidade co disposto na devandita orde e no Decreto 80/2005, do 31 de marzo, polo que se regulan os servizos de transporte público a lugares de lecer (en diante o Decreto), Viledobús, S.L. presentou solicitude de establecemento do servizo para a ruta Monforte de Lemos-Ourense ante o Servizo Provincial de Transportes (actualmente Servizo de Mobilidade).
Terceiro.-Unha vez examinada a solicitude, de conformidade co artigo 6.2º do Decreto, o servizo provincial (Servizo de Mobilidade) elevou proposta estimatoria sobre o establecemento do servizo ao director xeral de Mobilidade.
Fundamentos xurídicos.
Único.-Segundo o artigo 103 do Real decreto 1211/1990, do 28 de setembro, polo que se aproba o regulamento da Lei de ordenación de transportes terrestres, e o artigo 6 do Decreto, a prestación de servizos de transporte regular temporal a lugares de lecer requirirá un previo acordo de establecemento do servizo, correspondendo ao titular da Dirección Xeral de Mobilidade ditar resolución expresa ao respecto.
En consecuencia e vista a normativa aplicable, resolvo estimar a solicitude de establecemento do servizo de transporte regular temporal a lugares de lecer para a ruta Monforte de Lemos-Ourense nos termos establecidos no anexo e, de acordo co establecido no artigo 6.3º do Decreto, habilítase un prazo de 20 días hábiles, contados a partir do día seguinte da publicación desta resolución no DOG, para que os empresarios de transportes poidan presentar solicitude de autorización do servizo. A estes efectos deberá axuntarse a documentación que se relaciona no artigo 6.1º do devandito Decreto.
Santiago de Compostela, 12 de agosto de 2009.
Miguel Rodríguez Bugarín
Director xeral de Mobilidade
ANEXO
Datos do servizo
Ruta: Monforte de Lemos-Ourense.
Paradas: Monforte de Lemos, Ourense.
Horarios:
Ida: 22.00 h.
Volta: 6.00 h.
Quilómetros totais do servizo: 94.
Calendario de prestación do servizo:
2009: 5/9, 19/9, 3/10, 17/10, 31/10, 14/11, 28/11, 12/12, 26/12.
2010: 9/1, 23/1, 6/2, 20/2, 6/3, 20/3, 3/4, 17/4, 1/5, 15/5, 29/5, 12/6, 19/6, 20/6, 25/6, 26/6.
Número mínimo de prazas: 56.
ORDE do 25 de agosto de 2009 pola que se autoriza a apertura e o funcionamento do centro privado Waldorf Meniñeiros de Friol (Lugo) para impartir educación primaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/09/2009

Examinado o expediente presentado por Gloria Vázquez Rivas, en representación da Asociación Escola Libre Lucense, titular do centro privado Waldorf Meniñeiros de Friol (Lugo), no cal solicita autorización para impartir educación primaria.
Tendo en conta que o expediente foi tramitado polo Departamento Territorial da Consellería de Educación e Ordenación Universitaria de Lugo, que o remite cos informes correspondentes.
Vistos a Lei orgánica 2/2006, do 3 de maio (BOE do 4 de maio), de educación; o Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que impartan ensinanzas de réxime xeral non universitarias; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos exixidos nas disposicións vixentes para poder acceder ao solicitado.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar a apertura e o funcionamento do centro privado Waldorf Meniñeiros de Friol (Lugo) para impartir educación primaria, segundo se especifica no anexo desta orde.
Segundo.-Antes do inicio das ensinanzas de educación primaria que se autorizan, o Departamento Territorial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia no devandito centro.
Terceiro.-Queda o centro obrigado ao cumprimento da lexislación vixente e a solicitar a oportuna revisión cando se teña que modificar calquera dos datos que sinala esta orde.
Contra esta disposición, que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia, de conformidade coa Lei 29/1998, reguladora da xurisdición contencioso-administrativa.
Santiago de Compostela, 25 de agosto de 2009.
Jesús Vázquez Abad
Conselleiro de Educación e Ordenación Universitaria
ANEXO
Provincia: Lugo.
Concello: Friol.
Localidade: As Donas.
Enderezo: As Donas, s/n.
Denominación: Waldorf Meniñeiros.
Titular: Asociación Escola Libre Lucense.
Ensinanzas que se autorizan: educación primaria.
Unidades que se autorizan: 6.
Postos escolares que se autorizan: 150 (25 alumnos/unidade).
RESOLUCIÓN do 12 de agosto de 2009, da Dirección Xeral de Mobilidade, pola que se establece o servizo de transporte regular temporal a lugares de lecer para a ruta O Covelo-Ponteareas, e pola que se abre un prazo para presentar solicitudes de autorización para a prestación do servizo.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 01/09/2009

Antecedentes.
Primeiro.-A Consellería de Medio Ambiente, Territorio e Infraestruturas (anteriormente denominada Consellería de Política Territorial, Obras Públicas e Transportes), por medio da Orde do 25 de febreiro de 2009, estableceu as bases reguladoras e convocou as subvencións para o establecemento de servizos de transporte público nocturno a lugares de lecer baixo a marca NoiteBús.
Segundo.-De conformidade co disposto na dita orde e no Decreto 80/2005, do 31 de marzo, polo que se regulan os servizos de transporte público a lugares de lecer (en diante o Decreto), Estévez Avión, S.L. presentou solicitude de establecemento do servizo para a ruta O Covelo-Ponteareas ante o Servizo Provincial de Transportes (actualmente Servizo de Mobilidade).
Terceiro.-Unha vez examinada a solicitude, de conformidade co artigo 6.2º do Decreto, o servizo provincial (Servizo de Mobilidade) elevou proposta estimatoria sobre o establecemento do servizo ao director xeral de Mobilidade.
Fundamentos xurídicos.
Único.-Segundo o artigo 103 do Real decreto 1211/1990, do 28 de setembro, polo que se aproba o regulamento da Lei de ordenación de transportes terrestres, e o artigo 6 do Decreto, a prestación de servizos de transporte regular temporal a lugares de lecer requirirá un acordo previo de establecemento do servizo, e corresponderalle ao titular da Dirección Xeral de Mobilidade ditar resolución expresa ao respecto.
En consecuencia e vista a normativa aplicable, resolvo estimar a solicitude de establecemento do servizo de transporte regular temporal a lugares de lecer para a ruta O Covelo-Ponteareas nos termos establecidos no anexo e, de acordo co establecido no artigo 6.3º do Decreto, habilítase un prazo de 20 días hábiles, contados a partir do día seguinte da publicación desta resolución no DOG, para que os empresarios de transportes poidan presentar solicitude de autorización do servizo. Para estes efectos deberán achegar a documentación que se relaciona no artigo 6.1º do devandito Decreto.
Santiago de Compostela, 12 de agosto de 2009.
Miguel Rodríguez Bugarín
Director xeral de Mobilidade
ANEXO
Datos do Servizo
Ruta: O Covelo-Ponteareas.
Paradas: Barcia de Mera, Lougares, Mondariz, Mondariz-Balneario, Pías, Prado, Ponteareas.
Horarios:
-Ida: 0:00 - 1:00 h.
-Volta: 4:00 - 6:00 h.
Quilómetros totais do servizo: 88.
Calendario de prestación do servizo:
-2009: 5/9, 12/9, 19/9, 26/9, 3/10, 10/10, 17/10, 24/10, 31/10, 7/11, 14/11, 21/11, 28/11, 5/12, 12/12, 19/12, 26/12.
-2010: 2/1, 9/1, 16/1, 23/1, 30/1, 6/2, 13/2, 20/2, 27/2, 6/3, 13/3, 20/3, 27/3, 3/4, 10/4, 17/4, 24/4, 1/5, 8/5, 15/5, 22/5, 29/5, 5/6, 12/6, 19/6, 26/6.
Número mínimo de prazas: 54.
ORDE do 27 de agosto de 2009 pola que se modifica a Orde do 7 de febreiro de 2008, pola que se fai pública a composición do Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 09/09/2009

Por Orde do 7 de febreiro de 2008 (DOG do 25 de febreiro) fíxose pública a composición do Consello Social da Universidades de Vigo.
Os membros do Consello Social cesarán polas causas establecidas no o artigo 10.1º letra b) da Lei 1/2003, do 9 de maio, dos consellos sociais do sistema universitario de Galicia, entre elas, por renuncia; especificando o punto 2º do mesmo artigo que as vacantes deberán cubrirse pola autoridade, entidade ou institución correspondente no prazo máximo de 3 meses e polo período que reste para finalizar o mandato.
O artigo 7.4º desta lei establece que os acordos de designación de membros do Consello Social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
Con data 27 de xullo de 2009, o Consello Social da Universidade de Vigo comunica a renuncia de José María Casas de Ron como representante dos intereses sociais por designación da Xunta de Galicia no seu Consello Social, sendo designado por acordo do Consello da Xunta de Galicia na súa reunión do 6 de agosto de 2009 para cubrir a vacante producida, José María Franco García.
Con data 27 de agosto de 2009, o Consello Social da Universidade de Vigo comunica a renuncia de Margarita Castejón García como representante do Concello de Pontevedra, sendo designado polo Pleno do dito concello na súa reunión do 24 de xullo de 2009 para cubrir a vacante producida Julio Castela Martínez.
Por todo iso,
DISPOÑO:
Artigo 1º
Que cese José María Casas de Ron como representante dos intereses sociais por designación da Xunta de Galicia no Consello Social da Universidade de Vigo, nomeando na súa substitución a José María Franco García.
Artigo 2º
Que cese Margarita Castejón García como representante do Concello de Pontevedra no Consello Social da Universidade de Vigo, nomeando na súa substitución a Julio Castela Martínez.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de agosto de 2009.
Jesús Vázquez Abad
Conselleiro de Educación e Ordenación Universitaria
RESOLUCIÓN do 28 de agosto de 2009 pola que se ordena a publicación do acordo do Consello da Xunta de Galicia do 27 de agosto de 2009 polo que se aproba a modificación da relación de postos de traballo da Consellería do Mar.
CONSELLERÍA DE FACENDA — III. OUTRAS DISPOSICIÓNS — 11/09/2009

A aprobación da modificación da relación de postos de traballo da Consellería do Mar xustifícase polas necesidades organizativas da consellería.
En consecuencia, por proposta da Consellería do Mar, consultadas as organizacións sindicais presentes na mesa sectorial de funcionarios da comunidade autónoma e a Comisión de Persoal, o Consello da Xunta de Galicia, na súa reunión do día vinte e sete de agosto de dous mil nove, adoptou o seguinte
ACORDO:
Primeiro.-Aprobar a modificación da relación de postos de traballo da Consellería do Mar, nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do día vinte e sete de agosto de dous mil nove, relativo á aprobación da modificación da relación de postos de traballo da Consellería do Mar, dispoño que se publique no Diario Oficial de Galicia como anexo a esta resolución.
Santiago de Compostela, 28 de agosto de 2009.
Marta Fernández Currás
Conselleira de Facenda
ANEXO
Consellería do Mar
Na relación de postos de traballo da extinta Consellería de Pesca e Asuntos Marítimos, publicada no DOG número 32, do 14 de febreiro de 2007, prodúcense as seguintes modificacións:
Persoal funcionario.
Modificacións:
Na páxina 2.014:
-No posto «PE.C02.00.001.15770.049.-SECCIÓN INFORMÁTICA», cambia a súa columna Grupo, que pasa a ser «ABC».
-No posto «PE.C02.00.001.15770.075.-SERVIZO DE FOMENTO DA ORGANIZACIÓN SECTORIAL», cambia a súa columna Forma de provisión que pasa a ser «C», e a columna Corpo/escala, que pasa a ser «Xeral/especial».
ORDE do 31 de xullo de 2009 pola que se nomean novos vogais da Comisión Consultiva Tripartita da Inspección de Traballo e Seguridade Social de Galicia en representación do Sindicato Nacional de Comisións Obreiras de Galicia.
CONSELLERÍA DE TRABALLO E BENESTAR — II. AUTORIDADES E PERSOAL — 08/09/2009

A Orde do 21 de febreiro de 2008 (DOG número 45, do 4 de marzo), pola que se crea a Comisión Consultiva Tripartita da Inspección de Traballo e Seguridade Social de Galicia, establece no seu artigo 1 a creación da dita comisión como órgano colexiado asesor da Comisión Territorial da Inspección de Traballo e Seguridade Social na Comunidade Autónoma de Galicia, adscrito á Consellería de Traballo.
Concretamente no seu artigo 2, establécese a composición e procedemento de designación das persoas membros da Comisión Consultiva Tripartita da Inspección de Traballo e Seguridade Social de Galicia.
Ao abeiro do previsto na devandita orde realizáronse as propostas de nomeamento das persoas titulares e suplentes por parte das organizacións empresariais e as organizacións sindicais máis representativas da Comunidade Autónoma de Galicia, de acordo coas cales foron nomeados os referidos representantes mediante a Orde do 10 de setembro de 2008.
Facendo uso da posibilidade, que recolle o artigo 2.4º da Orde do 21 de febreiro de 2008, o Sindicato Nacional de Comisións Obreiras de Galicia acordou a substitución dos seus membros titular e suplente.
Por todo o exposto, ao abeiro do referido artigo 2.4º parágrafo segundo da Orde do 21 de febreiro de 2008, e de acordo coas atribucións que teño conferidas,
DISPOÑO:
Artigo 1º
Nomear como vogais da Comisión Consultiva Tripartita da Inspección de Traballo e Seguridade Social de Galicia, por proposta do Sindicato Nacional de Comisións Obreiras de Galicia, como titular a Maica Bouza Seoane, en substitución de Eusebio Justo Santos.
Artigo 2º
Nomear como vogal suplente a Ascensión Esteban Ceballos, en substitución de Hortensia Álvarez Folgar.
Santiago de Compostela, 31 de xullo de 2009.
Beatriz Mato Otero
Conselleira de Traballo e Benestar
RESOLUCIÓN do 27 de agosto 2009 pola que se fai pública a terceira ampliación de créditos asignados ao Plan Remóvete para a substitución de vehículos en Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 08/09/2009

O Consello de Dirección do Igape, na súa xuntanza celebrada o día 2 de xuño de 2009, acordou por unanimidade dos membros asistentes a aprobación das bases reguladoras das axudas do Igape ás pemes, autónomos e particulares para a renovación de automóbiles con aferrallamento de automóbiles antigos (Plan Remóvete Galicia).
Mediante Resolución do 30 de xuño de 2009 procedeuse á publicación das ditas bases, así como á publicación dos créditos asignados (DOG nº 130, do 6 de xullo).
Analizada a evolución de solicitudes de apoio recibidas, mediante Resolución do 29 de xullo (DOG nº 149, do 31 de xullo), publicouse unha primeira ampliación de crédito asignado. Esta ampliación foi acordada na xuntanza do Consello de Dirección do Igape celebrada con data do 28 de xullo de 2009. Na dita xuntanza tamén se acordou a habilitación ao director xeral do Igape para proceder a novas ampliacións en función do crédito dispoñible, se se considerase conveniente.
Posteriormente, o día 12 de agosto acadáronse solicitudes por valor do 80% do crédito total publicado, polo que mediante Resolución do 18 de agosto (DOG nº 164, do 21 de agosto) se procedeu a unha segunda ampliación do crédito dispoñible en 2.000.000 euros adicionais.
Visto o número de solicitudes e, de conformidade coas facultades que teño conferidas,
RESOLVO:
Primeiro.-Ampliar por terceira vez o crédito dispoñible en 2.000.000 euros adicionais, con cargo á partida orzamentaria 02.02 E4/10/04-656 do ano 2009.
Segundo.-Esta resolución entrará en vigor ao día seguinte ao da publicación no Diario Oficial de Galicia.
Santiago de Compostela, 27 de agosto de 2009.
Joaquín Varela de Limia de Cominges
Director xeral do Instituto Galego de Promoción Económica
ORDE do 28 de agosto de 2009 pola que se fai pública a ampliación do importe existente para a concesión de subvencións para a posta en práctica en Galicia durante os anos 2009 e 2010 de programas integrados para o emprego.
CONSELLERÍA DE TRABALLO E BENESTAR — III. OUTRAS DISPOSICIÓNS — 08/09/2009

A Orde do 30 de decembro de 2008 (DOG nº 12, do 19 de xaneiro), establece na súa disposición adicional primeira que as accións incluídas nesta orde se financiarán con cargo ás consignacións orzamentarias que figuran no proxecto de orzamentos xerais da Comunidade Autónoma de Galicia para o ano 2009 e que as ditas consignacións estarán supeditadas ás modificacións orzamentarias que se poidan realizar como consecuencia de incrementos das cantidades asignadas á comunidade autónoma pola Administración do Estado.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 30 de decembro de 2008, coa finalidade de facer chegar estas ao maior número de beneficiarios posibles.
Por todo o exposto e no uso das facultades que me foron conferidas
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 30 de decembro de 2008 nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2009:
48.05.322B.481.1 polo importe de 1.075.000 euros, código proxecto 2006 00481.
48.05.322B.460.0 polo importe de 925.000 euros, código proxecto 2006 00481.
Segundo.-Esta modificación non afecta ao prazo establecido na referida orde para a presentación de solicitudes.
Santiago de Compostela, 28 de agosto de 2009.
Beatriz Mato Otero
Conselleira de Traballo e Benestar